Document ID: 31994D0678

Komisjoni otsus,
14. oktoober 1994,
millega muudetakse otsust 92/452/EMÜ, millega kehtestatakse kolmandate riikide heakskiidetud embrüokogumisrühmade nimekirjad veiste embrüote ekspordiks ühendusse
(EMPs kohaldatav tekst)
(94/678/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud komisjoni otsusega 94/113/EÜ, [2] eelkõige selle artiklit 8,
ning arvestades, et:
komisjoni otsusega 92/452/EMÜ, [3] viimati muudetud otsusega 94/608/EÜ, [4] kehtestatakse kolmandates riikides heakskiidetud embrüokogumisrühmade nimekiri koduveiste embrüote eksportimiseks ühendusse;
vastavalt nõukogu direktiivile 93/52/EMÜ [5] võivad kolmandad riigid lubada embrüotootmisrühmadel tarnida in vitro viljastatud või kasvatatud embrüoid ekspordiks Euroopa Ühendusse;
Ameerika Ühendriikide pädevad asutused on edastanud embrüotootmisrühmade nimekirjad ja embrüokogumisrühmade nimekirja muudatused ning Tšehhi Vabariik ja Iisrael on edastanud nende territooriumil heaks kiidetud embrüokogumisrühmade nimekirjad;
Euroopa Majanduspiirkonna lepingut arvesse võttes ei ole vaja säilitada embrüokogumisrühmade nimekirja veiseembrüote impordiks Austriast;
nüüd on vaja muuta otsust 92/452/EMÜ, et ametlikult heaks kiita embrüotootmisrühmad Ameerika Ühendriikides ning embrüokogumisrühmad Tšehhi Vabariigis ja Iisraelis;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 92/452/EMÜ muudetakse järgmiselt.
1. Pealkirjas lisatakse sõna "embrüokogumisrühmade" järele tekst "ja embrüotootmisrühmade".
2. Lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 14. oktoober 1994

Labels: 0
3
5
6